РЕПУБЛИКА СРБИЈА

НАДЗОРНИ ОДБОР ЗА ИЗБОРНУ КАМПАЊУ

01 Број: 013-2005/23-15

5. децембар 2023. године

Б е о г р а д

БИРО ЗА ДРУШТВЕНА ИСТРАЖИВАЊА- БИРОДИ

Предмет: Одговор на пријаву Бироа за друштвена истраживања БИРОДИ: 01 Број: 013-2005/23-15 од 27. новембра 2023. године,

Поштовани,

Захваљујемо се на достављеној анализи извештавања о јавним функционерима у оквиру централних информативних емисија на РТС од 1. до 15. новембра 2023. године. Овом приликом скрећемо пажњу да су парламентарни избори у Републици Србији расписани за 17. децембар 2023. године, те да је чланом 62. став 7. Закона о електронским медијима прописано да тридесет дана пре дана одређеног за гласање медији не могу извештавати о званичним јавним скуповима на којима се отварају инфраструктурни и други објекти (путеви, мостови, школе, болнице, фабрике и сл.), односно обележава почетак изградње таквих објеката ако на тим скуповима учествују јавни функционери који су кандидати за председника Републике, народне посланике, посланике у скупштини аутономне покрајине и одборнике у скупштини јединице локалне самоуправе. Надлежан орган за надзор над применом Закона о електронским медијима је надлежно регулаторно тело чији делокруг рада је прописан чланом 7. Закона о електронским комуникацијама.

Надзорни одбор за изборну кампању обратио се Радио телевизији Србије са захтевом за достављање информације о представницима РТС за закључење споразума којим се утврђују број и трајање емисија за представљање подносилаца проглашених изборних листа (члан 144. Закона о избору народних посланика). У наредном периоду планиран је састанак са представницима РТС ради добијања информација о потписаном споразуму са представницима проглашених изборних листа.

ПРЕДСЕДНИК

Светислав Гонцић С.р.